**ADATKEZELÉSI TÁJÉKOZTATÓ**

**a védelmi és biztonsági tevékenységek összehangolásáról szóló 2021. XCIII. törvény 62/B. § a) pontja hatálya alá tartozó személyek részére**

*Az információs önrendelkezési jogról és az információszabadságról szóló 2011. évi CXII. törvény (a továbbiakban: Infotv.)* 14. § a) pontban foglaltak szerint az adatkezeléssel kapcsolatban a következőkről tájékoztatom:

**I. Az adatkezelő:**

a) Vas Vármegyei Kormányhivatal (9700 Szombathely, Berzsenyi tér 1., telefonszám: 94/517-117, honlap: <https://kormanyhivatalok.hu/kormanyhivatalok/vas>), tényleges adatkezelés helye: Vas Vármegyei Területi Védelmi Bizottság Titkársága (9700 Szombathely, Hollán Ernő u. 1., 408. iroda)

b) az adatkezelő képviselőjének a kiléte és elérhetőségei: Vámos Zoltán főispán

c) az adatvédelmi tisztviselő és elérhetőségei: dr. Németh Balázs (telefonszám: 94/517-116; email cím: nemeth.balazs@vas.gov.hu)

**II. Az adatkezelés leírása, célja, jogalapja, a személyes adatok kategóriái**

a) A védelmi és biztonsági tevékenységek összehangolásáról szóló 2021. XCIII. törvény (továbbiakban: Vbö.) 62/B. §-a szerinta Vas Vármegyei Területi Védelmi Bizottság a védelmi és biztonsági igazgatás területi feladatainak végrehajtása érdekében a kiértesítés és a riasztás tervezése, gyakorlása és végrehajtása céljából a Vbö. 62/B. § a) pont hatálya alá tartozó személyek 2. melléklet szerinti adatait kezeli.

b) Adatkezelésünk jogalapja az Infotv. 5. § (1) bekezdés a) pontja értelmében a Vbö. 62/B. § a) pont.

c) A személyes adatok kategóriáit a Vbö. 2. melléklete tartalmazza, ezek: a kiértesítendő és riasztandó személy

1. beosztásának (munkakörének) megnevezése,
2. eredeti szervezete és beosztása,
3. neve (rendfokozata),
4. munkahelyi telefonszáma,
5. mobiltelefonszáma,
6. e-mail címe,
7. munkahelyi címe,
8. lakóhelye és tartózkodási helye,
9. lakástelefonszáma,
10. EDR-hívószáma.

d) Az adatkezelés során nem történik automatizált döntéshozatal, ideértve a profilalkotást is.

**III. Adatközlés, adattovábbítás, adatfeldolgozás, adatkezelés időtartama, a személyes adatok forrása**

a) A hivatalos szervek általi esetleges megkeresésre (pl. rendőrség, ügyészség, bíróság) adatot közlünk.

b) Nem történik az adatokat harmadik országba vagy nemzetközi szervezet részére továbbítása.

c) A Vbö. 62/A. § (3) bekezdés alapján a 2. mellékletben meghatározott adatok az (1) bekezdésben meghatározott célból az adatkezelő szervnél védelmi és biztonsági feladatot ellátó foglalkoztatottaknak az adatkezelő szervvel fennálló foglalkoztatási jogviszonya megszűnését vagy megszüntetését követően három évig kezelhetők.

**IV. Az Ön jogai:**

a) Ön kérelmezheti tőlünk az alábbiakat:

* az Önre vonatkozó személyes adatokhoz való hozzáférést,
* személyes adatainak helyesbítését, amennyiben azok pontatlanok,
* személyes adatainak törlését („az elfeledtetéshez való jog”) az alábbi esetekben:
* az adatokra már nincs szükség abból a célból, amelyből azokat gyűjtötték,
* amennyiben a személyes adatokat jogellenesen kezelték,
* a személyes adatokat az adatkezelőre alkalmazandó uniós vagy tagállami jogban előírt jogi kötelezettség teljesítéséhez törölni kell;
* az adatkezelés korlátozását az alábbi esetekben:
* ha vitatja az adatai pontosságát (korlátozás arra az időtartamra vonatkozik, míg az adatkezelő az adatok pontosságát ellenőrzi),
* jogellenes adatkezelés gyanúja esetén a törlés helyett kéri az adatok korlátozását,
* az adatkezelőnek már nincs szüksége az adatokra, de Ön jogi igényeinek előterjesztéséhez, érvényesítéséhez vagy védelméhez kéri a korlátozást.

b) Amennyiben megítélése szerint az Önre vonatkozó személyes adatok kezelése megsérti az Infotv. rendelkezéseit, úgy a lakóhelye vagy tartózkodási helye szerint illetékes törvényszékhez, az adatkezelő adatvédelmi tisztviselőjéhez fordulhat, valamint panaszt tehet a Nemzeti Adatvédelmi és Információszabadság Hatóságnál (1055 Budapest, Falk Miksa u. 9-11; tel.: +36 (1) 391-1400; e-mail: ugyfelszolgalat@naih.hu; honlap: [www.naih.hu](http://www.naih.hu)).